รองนายกรัฐมนตรี ประชุมคณะกรรมการนโยบายการประมงแห่งชาติ ย้ำบังคับใช้กฎหมายที่เป็นธรรม มุ่งสู่การทำประมงยั่งยืนและเป็นสากล
รองนายกรัฐมนตรี ประชุมคณะกรรมการนโยบายการประมงแห่งชาติ ย้ำบังคับใช้กฎหมายที่เป็นธรรม มุ่งสู่การทำประมงยั่งยืนและเป็นสากลพลเอก ประวิตร วงษ์สุวรรณ รองนายกรัฐมนตรี ประชุมคณะกรรมการนโยบายการประมงแห่งชาติ ณ ห้องประชุม 301 ตึกบัญชาการ 1 ทำเนียบรัฐบาล โดยที่ประชุมได้รับทราบประเด็นที่สำคัญได้แก่ คำสั่งสำนักนายกรัฐมนตรีที่1 / 2563 เรื่องแก้ไขเพิ่มเติมคำสั่งมอบหมายและมอบอำนาจให้ พลเอก ประวิตร วงษ์สุวรรณ รองนายกรัฐมนตรี ปฎิบัติหน้าที่ประธานคณะกรรมการนโยบายการประมงแห่งชาติ เมื่อวันที่ 2 มกราคม 2563 และรับทราบสถานการณ์เกี่ยวกับการทำประมงและแรงงานภาคประมงในภาพรวม ซึ่งจำเป็นต้องมีการตรวจสอบและติดตามอย่างต่อเนื่อง รวมถึงการบังคับใช้กฎหมายที่เกี่ยวข้อง เพื่อให้การทำประมงมีความยั่งยืน ซึ่งคณะกรรมการฯ พิจารณาเห็นชอบให้ยกเลิกคำสั่งคณะกรรมการนโยบายประมงแห่งชาติที่ผ่านมา จำนวน 5 คำสั่ง พร้อมแต่งตั้งคณะกรรมการเฉพาะกิจ เพื่อตรวจสอบและติดตามการบังคับใช้กฎหมายที่เกี่ยวข้องในการแก้ไขปัญหาการทำประมงและแรงงานในภาคประมง รวมทั้งเห็นชอบแต่งตั้งคณะกรรมการเฉพาะกิจแก้ไขปัญหาการทำประมงผิดกฎหมายเพื่อเพิ่มประสิทธิภาพในการทำงานให้มากขึ้นพลเอก ประวิตร ยังกำชับคณะกรรมการฯ เร่งกำกับและตรวจสอบการปฎิบัติงาน พร้อมสั่งการหน่วยงานที่เกี่ยวข้องบูรณาการการทำงาน เพื่อให้การสืบสวนจับกุมและดำเนินคดีกับผู้กระทำความผิดเป็นไปด้วยความรวดเร็ว ต่อเนื่องและมีประสิทธิภาพ ทั้งปัญหาการทำประมงและแรงงานในภาคประมง โดยบังคับใช้กฎหมายที่เป็นธรรมต่อผู้ที่กระทำความผิด ผู้เกี่ยวข้อง รวมทั้งเจ้าหน้าที่รัฐเป็นไปตามนโยบายของรัฐบาล ที่พยายามแก้ปัญหาการทำประมงให้ถูกต้องตามกฎหมายในทุกมิติและเป็นสากล